《次韵赵伯达梅花三绝句 其三》
宋代·刘才邵

丞相家园雪里开，琼枝斗白远高台。十年戎马暗京洛，旧赏犹能入梦来。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。